|  |  |
| --- | --- |
| Numri i lëndës: | 2019:084450 |
| Datë: | 27.01.2020 |
| Numri i dokumentit: | 00784580 |

**P.nr. 326/19**

**NË EMËR TË POPULLIT**

**GJYKATA THEMELORE NË PEJË – DEPARTAMENTI I PËRGJITHSHEM**, sipas Gjyqtarit të vetëm gjykues Shaqë Curri, me pjesëmarrjen e bashkëpunëtores profesionale Selvane Bukleta, në çështjen penale kundër të pandehurit A D, i akuzuar për veprën penale posedim i paautorizuar i narkotikeve, substancave psikotrope ose analoge nga neni 275 par. 2 të KPRK-së, sipas aktakuzës së Prokurorisë Themelore ne Pejë PP/II. nr.652/19, të dt.27.03.2019, pas mbajtjes së seancës publike të shqyrtimit fillestar të datës, 21.01.2020, në praninë e Prokurorit të Shtetit, Astrit Gashi, të pandehurit A D, në të njëjtën ditë bie dhe shpall publikisht, ndërsa me dt.27.01.2020, përpiloi këtë:

**A K T GJ Y K I M**

**I pandehuri:**

**A D,**  i lindur me ..., në Pejë rr.”...” nr..., ku edhe banon, i biri i A dhe nenës S e gjinisë SH, i pamartuar, ka të kryer shkollën e mesme, i papune, i gjendjes së dobët ekonomike, posedon tel.nr. ..., shqiptar, Shtetas i Republikës së Kosovës, mbrohet në liri.

**ËSHTË FAJTOR**

**Sepse,**

* Me date 18.03.2019, rreth orës 16:40 min ne parkun K ne Peje i është gjetur pa autorizim ne posedim substanca e llojit Me ne sasi prej 0.4 gram, në atë mënyrë qe gjate zbatimit te planit operativ “Stop Drogave ne Shkolla” nga njësiti DHTN-së Peje, është ndaluar i njëjti dhe gjate kontrollit trupor i gjendet një sasi e vogël e substancës se dyshuar narkotike e llojit Me me peshe prej 0.4 gram,

- Me çka ka kryer vepër penale posedim i paautorizuar i narkotikeve, substancave psikotrope ose analoge nga neni 275 par.2 të KPRK-së .

Andaj gjykata në aplikim të në nenin 7,41,42,43 par 1 nen par 1.3, 46 , 62 par 2 nenpar 2.6, 73,74, 75, nenit 275 par. 2, nenit KPRK-së dhe nenit 365 të KPP-së, të pandehurin e:

**GJ Y K O N**

**Dënimi me gjobë në shumë prej 200 (dyqind) euro**, të cilin dënim i pandehuri obligohet që ta paguaj me se largu ne afat prej 30 ditësh, pas plotfuqishmërisë se aktgjykimit.

Nëse i pandehuri i lartcekur dënimin nuk e paguan në afat të caktuar, atëherë dënimin me gjobë gjykata do ta zëvendësojë me dënim burgu, duke llogaritur një ditë burgim për çdo 20 euro të gjobës.

I pandehuri obligohet në pagimin paushallit gjyqësor ne shumen prej 20 (njëzet) €, në afat prej 30 ditësh, pas plotfuqishmërisë së këtij aktgjykimi.

I pandehuri obligohet që të paguajë taksën për programin e kompensimit të viktimave të krimit, në shumë prej 30 euro, në afat prej 30 ditësh pas plotfuqishmërisë së këtij aktgjykimi.

Ndaj të pandehurit në kuptim të nenit 62 par 2 nenpar 2.6 të KPRK-së, shqiptohet

**DËNIMI PLOTËSUES** –**KONFISKOHET**- narkotiku i llojit “M” prej 0.4 gram.

**A r s y e t i m**

Prokuroria Themelore në Pejë – Departamenti për Krime të Përgjithshme, ka ngrit aktakuzë Pejë, PP/II. nr.652/19, të dt.27.03.2019, kundër të pandehurit, A D nga Peja, i akuzuar për veprën penale posedim i paautorizuar i narkotikeve, substancave psikotrope ose analoge nga neni 275 par. 1 të KPRK-së.

Konform nenit 245 të KPP-së me dt. 21.01.2020, është mbajtur seanca e shqyrtimit fillestar ku prezent ishin Prokurori i Shteti dhe i pandehuri A D.

Para leximit të aktakuzës Prokurori i Shteti bëri rikualifikimin e veprës penale nga vepra penale 275 par 1, në veprën penale nga neni 275 par 2 të KPRK-së duke pas parasysh sasin e narkotikut të gjetur të i pandehurit në sasi prej 0.4 gram, përkatësisht me pak se 1 gram.

Gjykata konform dispozitave te nenit 246 par. 1, të KPP-së, e ka udhëzuar të pandehurin me të drejtat e tij, ku në këtë rast i pandehuri deklaron se i ka kuptuar këto të drejta dhe se për mbrojtës nuk ka nevojë.

Pas leximit të aktakuzës nga Prokurori i Shtetit, gjyqtari i vetëm gjykues, pasi që është bindur se i pandehuri e ka kuptuar aktakuzën, i është dhënë mundësia të pandehurit qe të deklarohet për pranimin ose mospranimin e fajësisë, duke e njoftuar për rëndësinë dhe pasojat e pranimit të fajësisë.

I pandehuri e ka pranuar fajësinë për veprën penale e cila i vihet në barrë, ndihet i penduar dhe se ne te ardhmen premton se nuk do t i përsërisë vepra tjera penale .

Gjyqtari i vetëm gjykues, ka marrë mendimin nga Prokurori i Shtetit, ku prokurori i shtetit është pajtuar me pranimin e fajësisë nga ana e të pandehurit nga se shihet së është në përputhje me shkresat e lëndës.

Gjyqtari i vetëm gjykues, është i bindur, se pranimi i fajësisë nga ana e të pandehurit është bërë konform dispozitave të nenit 246 dhe 248 par 1 të KPP-së, pasi qe i pandehuri e kupton natyrën dhe pasojat e pranimit të fajit, pranimi i fajit mbështetet në faktet e çështjes dhe provat në të cilat edhe mbështet aktakuza siç janë: raportin e oficerit Hasan Lajqi me numër te rastit 2019-DHTN- 226 i dt. 18.03.2019, intervista e te pandehurit A D e datës 18.03.2019, dëftesa mbi konfiskimin e pronës e datës 18.03.2019, raporti i analizës narkotike e datës 19.03.2019, foto dokumentacioni si dhe shkresat tjera te lendes, pastaj aktakuza nuk përmban asnjë shkelje të qartë ligjore, ose gabim faktik, prandaj gjykata konform nenit 248 par 4 të KPP-së , ka pranuar pranimin e fajësisë nga i pandehuri.

Me faktet e ofruara, si dhe pranimin e fajësisë nga ana e të pandehurit është vërtetuar gjendja faktike si në dispozitiv te aktgjykimit. Nga gjendja e vërtetuar faktike si është përshkruar në dispozitiv të aktakuzës, pa dyshim rrjedh se në veprimet e të pandehurit A D, qëndrojnë të gjitha elementet e veprës penale se kane kryer veprën penale posedim i paautorizuar i narkotikeve, substancave psikotrope ose analoge nga neni 275 par. 2 të KPRK-së.

Gjykata nuk gjeti rrethana që përjashtojnë ndjekjen penale apo përgjegjësinë penale të pandehurit dhe i njëjti është penalisht përgjegjës. Sa i parket fajësisë i pandehuri është i vetëdijshëm për veprën e kryer dhe atë e ka kryer me dashje.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 73 par.1 të KPRK-së. Kështu si rrethana lehtësuese për të pandehurin, gjykata mori sjelljen korrekte në gjykatë, pranimin e fajësisë, sinqeritetin deklarues, pendimin për veprën e kryer, gjendjen e dobët ekonomik te tij, faktin se i pandehuri nuk ka qene i dënuar me pare për ndonjë vepër tjetër penale, dhe ndaj tij nuk udhëhiqet ndonjë procedure tjetër penale, ndërsa si rrethana rënduese ndaj të pandehurit gjykata nuk gjeti.

Sipas bindjes së gjyqtarit, dënimi i shqiptuar, duke i marrë për bazë rrethanat e përmendura më lartë, është dënim i drejtë, në harmoni me peshën e veprës penale dhe shkallën e përgjegjësisë së të pandehurit. Gjyqtari i vetëm gjykues, gjithashtu ka konstatuar se me këto dënime mund të arrihet edhe qëllimi i dënimit, nga neni 41 i KPRK, i cili konsiston në parandalimin e të pandehurit nga kryerja e veprave penale në të ardhmen dhe të bëjë rehabilitimin e tij; të parandalojë personat e tjerë nga kryerja e veprave penale dhe të shprehë gjykimin shoqëror për veprën penale, ngritjen e moralit dhe forcimin e detyrimit për respektimin e ligjit.

Duke u bazuar ne nenin 450 par. 1 dhe 2 nënpar 2.6 të KPPRK-se, gjykata ka përcaktuar për paushallin gjyqësor në shumën prej 20 (njëzetë) euro, duke u bazuar ne shpenzimet që janë shkaktuar nga fillimi i kësaj procedure e deri ne përfundimin e saj.

Konform nenit 39 par.1, 2, 3, nënpar.3.1, të ligjit për kompensimin e viktimave të krimit, e obligoi në pagesën e taksë, si në dispozitiv të këtij aktgjykimi.

Vendimi lidhur me konfiskimin e sendit është marr në kuptim të nenit 62 par 2 nenpar 2.6 të KPRK-së.

Nga arsyet e cekura më lartë konform nenit 365 të KPP-së, është vendosur si në dispozitiv të këtij aktgjykimi, ndërsa konform nenit 370 të KPP-së, gjykata përpiloj këtë aktgjykim.

**GJYKATA THEMELORE NË PEJË-DEPARTAMENTI I PËRGJITHSHËM,**

**P.nr.326/19 dt. 27.01.2020**

**Bashkëpunëtore profesionale GJ Y Q T A R I**

Selvane Bukleta Shaqë Curri

**KËSHILLA JURIDIKE:**

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë,

e nëpërmjet të kësaj gjykate